Előterjesztő: dr. Bacsárdi József HVI Vezető, jegyző

Előzetesen tárgyalja: -

Mellékletek:

* 1. melléklet - határozati javaslat
* 2. melléklet – határozati javaslat melléklete – HVI Vezetőjének javaslata

Elfogadás módja: egyszerű többség

Tárgykört rendező jogszabályok: A választási eljárásról szóló 2013. évi XXXVI. törvény

**Előterjesztés**

**Javaslat** **szavazatszámláló bizottságok tagjainak és póttagjainak megválasztására**

Áder János Magyarország köztársasági elnöke az országgyűlési képviselők 2022. évi általános választását és a Kormány által kezdeményezett népszavazási kérdésekben történő népszavazást 2022. április 3. napjára tűzte ki.

A választási eljárásról szóló 2013. évi XXXVI. törvény 24.§ (1) bekezdése szerint a szavazatszámláló bizottságok tagjait a települési önkormányzat képviselő-testülete, jelen esetben Bana Község Önkormányzatának Képviselő-testülete, választja meg az országgyűlési képviselők általános választásának kitűzését követően, legkésőbb a szavazás napja előtti huszadik napon. A szavazatszámláló bizottság tagjait települési szinten kell megválasztani. A szavazatszámláló bizottságoknak (továbbiakban: SZSZB) legalább öt tagból (választott és megbízott tagok) kell állnia. A megbízott tagokat a jelölőszervezet delegálja.

A 2022. április 3. napjára kitűzött országgyűlési képviselő-választás és országos népszavazási eljárások határidőinek és határnapjainak megállapításáról szóló 1/2022. (I. 11.) IM rendelete 2. § (2) bekezdése szerint a szavazatszámláló bizottság tagjait a települési önkormányzat képviselő-testülete legkésőbb 2022. március 14-én 16.00 óráig választja meg. [Ve. 24. § (1) bekezdés]. A választási bizottság megbízott tagját, így az SZSZB delegált tagját legkésőbb 2022. március 25-én 16.00 óráig lehet bejelenteni. [Ve. 30. § (2) bekezdés]

Az SZSZB választott tagjának az adott település területén/ közös önkormányzati hivatalhoz tartozó település választási bizottsága esetében a közös hivatalhoz tartozó bármely településen, lakcímmel kell rendelkeznie, valamint szerepelnie kell a központi névjegyzékben választópolgárként.

Az SZSZB választott tagjait tiszteletdíj illeti meg, azonban a megbízott tag esetében tiszteletdíj nem kerül megállapításra. A SZSZB választott és megbízott tagjainak jogai és kötelezettségei egyébként azonosak.

Az SZSZB a működésének tartama alatt hatóságnak, a tagjai pedig hivatalos személynek
minősülnek.

*18. § (1) A választási bizottságnak nem lehet tagja*

*a) a köztársasági elnök,*

*b) a háznagy,*

*c) képviselő,*

*d) alpolgármester,*

*e) jegyző,*

*f) másik választási bizottság tagja, választási iroda tagja,*

*g) a Magyar Honvédséggel szolgálati jogviszonyban álló hivatásos és szerződéses katona, honvéd tisztjelölt, honvéd altiszt-jelölt, és a tényleges szolgálatot ellátó önkéntes tartalékos katona, valamint*

*h) jelölt.*

*(2) Nem lehet a választási bizottság választott tagja az (1) bekezdésben foglaltakon túl*

*a) párt tagja,*

*b) a választókerületben jelöltet állító jelölő szervezet tagja,*

*c) a választókerületben induló jelölt hozzátartozója,*

*d) a központi államigazgatási szervekről, valamint a Kormány tagjai és az államtitkárok jogállásáról szóló törvény szerinti központi államigazgatási szervvel vagy a választási bizottság illetékességi területén hatáskörrel rendelkező egyéb közigazgatási szervvel kormányzati szolgálati jogviszonyban, politikai szolgálati jogviszonyban, biztosi jogviszonyban, szolgálati vagy más, munkavégzésre irányuló jogviszonyban álló személy a közalkalmazott kivételével.*

*(4) A választási bizottság választott tagjának, póttagjának javasolt választópolgár a megválasztása előtt, a megbízott tag legkésőbb az eskütételét megelőzően írásban nyilatkozik arról, hogy vele szemben nem áll fenn összeférhetetlenség. A választási bizottság tagja, póttagja a vele szemben felmerült összeférhetetlenség tényét köteles haladéktalanul közölni a választási bizottság mellett működő választási iroda vezetőjével, továbbá bejelenteni a választási bizottság soron következő ülésén.*

A SZSZB választott tagjainak megbízatása a következő általános választásra létrehozott választási bizottság alakuló üléséig, míg a megbízott tagjainak megbízatása a választás eredményének jogerőssé válásáig tart.

Tájékoztatom a Képviselő-testületet, hogy a Ve. 25. § alapján a választási bizottság választott tagjaira és póttagjaira tett indítványhoz módosító javaslat nem nyújtható be, valamint a választási bizottság tagjainak és póttagjainak megválasztásáról egy szavazással dönt a képviselő-testület. Az SZSZB tagjai település szinten kerülnek választásra, természetesen a tagok várhatóan abba a szavazókörbe fognak kerülni, ahol eddig is dolgoztak.

Bana, 2022. március 2.

 dr. Bacsárdi József

 HVI Vezető, jegyző

előterjesztés 1. melléklete - határozati javaslat

**……/2022. (III. 09.) sz. Képviselő-testületi határozat:**

Bana Község Önkormányzata Képviselő-testülete a választási eljárásról szóló 2013. évi XXXVI. törvény 24§. (1) bekezdése alapján Bana községban a szavazatszámláló bizottságok tagjait és póttagjait az 1. számú melléklet szerint választja meg.

Határidő: 2022. március 14.

Felelős: jegyző

előterjesztés 2. melléklete – határozat 1. melléklete

|  |  |
| --- | --- |
| **Tagok** | **Póttagok** |
| Szabó Jenőné | Kovács Sára |
| Köteles Tamás | Parcsami Eszter |
| Németh Noémi | Lanczer-Törőcsik Rita |
| Sárközi Andrásné | Paré Györgyné |
| Fakl Dzsenifer  | Lengyel Mártonné |
| Vári Lajosné | Ferenczi Zoltánné |
|  | Riklik Zsuzsanna |